proxectonos/corpus_dominio_legal_administrativo_tmp huggingface dataset:
RESOLUCIÓN do 22 de xaneiro de 2009 pola que se fai pública a relación de postos de traballo de persoal funcionario de administración e servizos desta universidade.
UNIVERSIDADE DA CORUÑA — III. OUTRAS DISPOSICIÓNS — 17/02/2009

Aprobada a relación de postos de traballo do persoal funcionario de Administración e servizos desta universidade polo Consello de Goberno, na súa reunión do día 10 de decembro de 2008, e para dar cumprimento ao previsto no artigo 15.3º da Lei 30/1984, do 2 de agosto, de medidas para a reforma da función pública.
Esta reitoría, en uso das atribucións que lle confire a normativa vixente, resolve facer pública a relación de postos de traballo do persoal funcionario de Administración e servizos da Universidade da Coruña que se recolle no anexo a esta resolución.
A Coruña, 22 de xaneiro de 2009.
José Mª Barja Pérez
Reitor da Universidade da Coruña
Ver referencia pdf "03300D017P119.PDF"
*1 Creación da Unidade Administrativa de Ferrol, que aglutina nunha única dependencia ás diversas unidades administrativas que contaban na RPT de 2005 cun único posto de traballo. A finalidade desta medida e a optimización de recursos. O persoal desta unidade administrativa terá dependencia orgánica da Vicexerencia de Ferrol e funcional das vicerreitorías de Estudantes e Relacións Internacionais, Organización Académica, e Secretaría Xeral.
**2 Durante a vixencia desta RPT producirase a unificación nun só centro da Facultade de Ciencias Económicas e Empresariais e a Escola de Estudios Empresariais, xa que na actualidade xa se deu o acordo polas respectivas xuntas de Facultade/Escola.
Esta situación afecta directamente ao persoal destinado nestes dous centros, polo que será necesaria a redistribución de efectivos, tendo en conta que na actualidade existen 2 administradores/as de centro, 2 xefes/as de negociado e 2 secretarios/as de dirección. Polo tanto, estableceranse uns criterios que se aplicarán en diante con carácter xeral, cando haxa que mover efectivos dunha unidade a outra.
Para este caso concreto indícase que se deixa sen crear o posto de Administrador na Facultade de Ciencias da Comunicación en previsión de que un dos dous administradores anteditos pasará a ocuparse deste centro, circunstancia que requirirá unha modificación puntual desta RPT, así mesmo, amortizarase o posto base, cuxo titular pasará a ocupar outro puesto base dos vacantes na RPT, atendendo aos criterios xerais.
No caso dos xefes/as de negociado, tendo en conta que existen varios postos de xefe/a de negociado de nova creación no campus da Coruña, a redistribución de efectivos farase a calquera destes novos postos, atendendo aos criterios xerais.
No caso das secretarias de dirección, ao non haber ningún posto destas ou similares características vacante nin de nova creación, nesta modificación puntual da RPT declararase para extinguir un deles, atendendo así mesmo aos criterios xerais.
Esta situación non afecta a ningún outro posto de traballo, xa que o novo centro manterá ao resto do persoal funcionario na súa totalidade.
RESOLUCIÓN do 14 de xaneiro de 2009 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/02/2009

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes ao terceiro trimestre de 2008, que figuran como anexo a esta resolución.
Santiago de Compostela, 14 de xaneiro de 2009.
José Ramón Fernández Antonio
Conselleiro de Economía e Facenda
Ver referencia pdf "03300D005P034.PDF"
Ver referencia pdf "03300D006P039.PDF"
RESOLUCIÓN do 28 de xaneiro de 2009, da Dirección Xeral de Innovación e Desenvolvemento Pesqueiro, pola que se procede á publicación das subvencións concedidas en virtude da Orde do 12 de maio de 2008, pola que se establecen as bases e se regula o procedemento de concesión de axudas para a realización de proxectos de promoción sociocultural e divulgación nas comunidades pesqueiras e no sector pesqueiro.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 19/02/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas de contía igual ou superior a 3.000 euros.
Finalidade da axuda: a subvención dos gastos correntes e os gastos de equipamento que se lles orixinen ás entidades as cales se lles concedan as axudas para a realización dos proxectos de promoción sociocultural e divulgación do sector pesqueiro conforme o establecido no artigo 2 da Orde do 12 de maio.
Norma reguladora: Orde do 12 de maio de 2008 pola que se establecen as bases e se regula o procedemento de concesión de axudas para a realización de proxectos de promoción sociocultural e divulgación nas comunidades pesqueiras e no sector pesqueiro (DOG nº 97, do 21 de maio de 2008).
Aplicacións orzamentarias: 14.04.722A.481.1 e 14.04.722A.780.0 dos orzamentos xerais da comunidade autónoma para os anos 2008 e 2009.
Crédito orzamentario para o ano 2008: 200.000  na aplicación orzamentaria 14.04.722A.481.1 e 300.000  na aplicación orzamentaria 14.04.722A.780.0.
Crédito orzamentario para o ano 2009: 200.000  na aplicación orzamentaria 14.04.722A.481.1 e 300.000  na aplicación orzamentaria 14.04.722A.780.0.
Entidades beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, que figuran no anexo a esta resolución.
Santiago de Compostela, 28 de xaneiro de 2009.
Fátima Linares Cuerpo
Directora xeral de Innovación e Desenvolvemento Pesqueiro
Ver referencia pdf "03500D010P075.PDF"
ORDE do 10 de febreiro de 2009 pola que se determina o importe máximo das axudas que se poderán outorgar no exercicio orzamentario de 2009 ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 19/02/2009

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
DISPOÑO:
Artigo único.-Para os efectos do disposto no artigo sexto do Decreto 18/2006, do 26 de xaneiro, e para dar cobertura aos expedientes que acaden no exercicio 2009 a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2009, onde figuran os créditos con cargo aos que serán atendidas as axudas previstas no citado decreto:
1. Para rehabilitación de edificios e vivendas e reserva de recursos non territorializados por parte de familias e institucións sen ánimo de lucro corresponderá á aplicación 17.02.451A.780.1 por un importe máximo de 2.000.000 .
2. Á promoción de vivendas protexidas de nova construción destinadas a aluguer e de aloxamentos protexidos e urbanización de solo por parte de empresas privadas correspóndelle a aplicación orzamentaria 17.02.451B.770.0, para a cal se fixa un importe máximo de 4.500.000 euros.
3. Para adquisición de vivenda protexida e usada e promoción para uso propio por parte de familias e institucións sen ánimo de lucro a aplicación é a 17.02.451B.780.1 por un importe máximo de 4.000.000 .
4. Para a promoción de vivenda protexida por parte de institucións sen fin de lucro atenderase con cargo á aplicación 17.02.451B.781.0, tendo un importe máximo de 378.629 euros.
Disposición derradeira
Única.- Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de febreiro de 2009.
Teresa Táboas Veleiro
Conselleira de Vivenda e Solo
ORDE do 26 de xaneiro de 2009 pola que se declara a alleabilidade dos inmobles da antiga Cámara Agraria Provincial de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/02/2009

A Comunidade Autónoma de Galicia é titular dos inmobles procedentes das extintas cámaras agrarias provinciais da Coruña, Lugo, Ourense e Pontevedra, de acordo co disposto no punto primeiro da disposición adicional cuarta da Lei 1/2006, do 5 de xuño, do Consello Agrario Galego.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia do local de oficinas de Ourense, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
Local de oficinas, sito na planta primeira do edificio sinalado co nº 6 da avenida de José Antonio, hoxe rúa do Paseo. Ten unha superficie construída de 328,36 m2 e útil de 246,25 m2 e linda: norte propiedade de Carmen Calvo Morazo e con bloque xeral da escaleira; sur, en parte, co mencionado bloque de escaleira e con servidume de luces que constitúe o propio lindeiro sur do inmoble xeral; leste coa fachada a parte posterior do edificio; e oeste co bloque xeral da escaleira, co bloque de servizos sanitarios e co predio sétimo, letra C. Inscrito no Rexistro da Propiedade nº 1 de Ourense no tomo 2213, libro 1468, folio 151, predio 26.679. R.c. 3784032NG9838S0007FA.
Unha setenta e tres avas partes indivisas (1/73), que se concretan na utilización en exclusiva da praza de garaxe nº 5, situada na planta primeira do edificio sito detrás da casa número 35 da rúa de Santo Domingo con acceso desde a dita rúa e desde a avenida ou rúa José Antonio, hoxe rúa do Paseo. R.c. 3784031NG9838S0005EO.
Valoración económica: 700.000 .
Santiago de Compostela, 26 de xaneiro de 2009.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería
de Economía e Facenda
ORDE do 29 de xaneiro de 2009 pola que se fixa o prezo de venda ao público da publicación: Guía para a abordaxe do tabaquismo en grupo. Manual de sesións.
CONSELLERÍA DE SANIDADE — III. OUTRAS DISPOSICIÓNS — 19/02/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 29 de xaneiro de 2009.
Mª José Rubio Vidal
Conselleira de Sanidade
ANEXO
Guía para a abordaxe do tabaquismo en grupo. Manual de sesións: 10 euros.
RESOLUCIÓN do 16 de xaneiro de 2009, da Dirección Xeral de Comunicación Audiovisual, pola que se fai pública a concesión de axudas para apoiar actos de estrea e outras actividades dirixidas á posta en valor de producións audiovisuais galegas en 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/02/2009

Esta dirección xeral resolveu a publicación da relación das axudas que se especifican no anexo, concedidas ao abeiro da Resolución do 10 de setembro de 2008, da Secretaría Xeral de Comunicación (DOG nº 180, do 17 de setembro) pola que se convocan axudas para apoiar actos de estrea e outras actividades dirixidas á posta en valor de producións audiovisuais galegas en 2008, que se financiarán con cargo á aplicación 04.31.432C.770.1 dos orzamentos xerais da Comunidade Autónoma de Galicia para o ano 2008.
Santiago de Compostela, 16 de xaneiro de 2009.
Manuel José Fernández Iglesias
Director xeral de Comunicación Audiovisual
Ver referencia pdf "03500D003P022.PDF"
ORDE do 26 de xaneiro de 2009 pola que se modifica o nome da Escola Universitaria de Enfermaría Juan Canalejo da Coruña.
CONSELLERÍA DE SANIDADE — III. OUTRAS DISPOSICIÓNS — 13/02/2009

Mediante Decreto 163/2008, do 17 de xullo, foi modificado o nome do Complexo Hospitalario Juan Canalejo polo de Complexo Hospitalario Universitario A Coruña.
Con data do 30 de outubro de 2008, foi publicado o Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade, entre as cales se inclúe a Escola Universitaria de Enfermaría da Coruña, adscrita á Universidade da Coruña.
Tendo en conta o anterior, cómpre proceder á modificación do nome da Escola Universitaria de Enfermaría Juan Canalejo para unificalo co disposto no citado Decreto 163/2008.
En consecuencia, en virtude das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro,
DISPOÑO:
Artigo único.-A Escola Universitaria de Enfermaría Juan Canalejo, dependente da Consellería de Sanidade, pasa a denominarse Escola Universitaria de Enfermaría A Coruña.
Santiago de Compostela, 26 de xaneiro de 2009.
María José Rubio Vidal
Conselleira de Sanidade
RESOLUCIÓN do 9 de febreiro de 2009, da Secretaría Xeral da Consellería de Educación e Ordenación Universitaria, pola que se anuncia o carácter inhábil deste día para os efectos do prazo de solicitudes previsto na Orde do 2 de xaneiro de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/02/2009

Acordada por esta Consellería de Educación e Ordenación Universitaria a suspensión de toda actividade escolar nos centros educativos de ensino non universitario de Galicia o día 9 de febreiro de 2009, e sendo necesaria a intervención administrativa dos centros educativos para perfeccionar a presentación individual de solicitudes no prazo previsto na Orde do 2 de xaneiro de 2009 pola que se convocan axudas, en réxime de concorrencia competitiva, dirixidas ao alumnado de centros sostidos con fondos públicos para realizar actividades de inmersión lingüística no verán de 2009, esta secretaría xeral
RESOLVE:
Facer pública a consideración de inhábil o día 9 de febreiro de 2009 para os efectos de presentación de solicitudes na orde de convocatoria de axudas de referencia.
Santiago de Compostela, 9 de febreiro de 2009.
Benito Fernández Rodríguez
Secretario xeral da Consellería de Educación
e Ordenación Universitaria
REAL decreto 25/2009, do 13 de xaneiro, polo que se nomea presidente do Tribunal Superior de Xustiza de Galicia a Miguel Ángel Cadenas Sobreira.
CONSELLO XERAL DO PODER XUDICIAL — II. AUTORIDADES E PERSOAL — 13/02/2009

Por proposta do Pleno do Consello Xeral do Poder Xudicial, adoptada na súa reunión do día 23 de decembro de 2008, e de conformidade co disposto nos artigos 127.1º c) e 336 da Lei orgánica 6/1985, do 1 de xullo, do poder xudicial.
Nomeo presidente do Tribunal Superior de Xustiza de Galicia a Miguel Ángel Cadenas Sobreira, maxistrado con destino na Sala do Social do mesmo Tribunal Superior de Xustiza, en provisión da vacante producida polo nomeamento para outro cargo de Jesús Souto Prieto.
Dado en Madrid o trece de xaneiro de dous mil nove.
Juan Carlos R.
Mariano Fernández Bermejo
Ministro de Xustiza
DECRETO 22/2009, do 29 de xaneiro, polo que se crea o Centro Sociocomunitario de Burela e o Centro Sociocomunitario Torrente Ballester da Coruña, ambos encadrados na tipoloxía de centro social.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/02/2009

O artigo 27.23º do Estatuto de autonomía para Galicia, en concordancia co artigo 148.1º 20 da Constitución española, establece a competencia exclusiva da comunidade autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servizos sociais, pola que se ordenan e se regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención, primaria e especializada.
A devandita norma regula os servizos sociais de atención primaria dirixidos a toda a poboación, e establece determinados programas e equipamentos, entre os cales figuran os centros sociais. Os centros sociais son centros de carácter polivalente dotados dos recursos materiais, humanos e financeiros a través dos cales se desenvolven os programas básicos de actuación do nivel de atención primaria dirixidos a toda a poboación dun ámbito territorial determinado.
En desenvolvemento da lei, e co fin de garantir a axeitada prestación dos servizos, acreditar a calidade da atención e recoñecer os dereitos e deberes dos usuarios, aprobouse o Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais. Esta disposición regula a obrigatoriedade de obter autorización administrativa previa para a creación dos equipamentos propios da Administración autonómica, así como para o inicio ou cesamento das súas actividades, especificando os requisitos xerais que deben cumprir.
Neste sentido, segundo o disposto no artigo 29 da Lei 4/1993, de servizos sociais e o artigo 6 do Decreto 143/2007, para a creación de centros de servizos sociais propios da Administración autonómica, será necesario un acto con rango de decreto.
En consecuencia, por proposta do vicepresidente da Igualdade e do Benestar, e logo da deliberación no Consello da Xunta de Galicia, na súa reunión do día vinte e nove de xaneiro de dous mil nove,
DISPOÑO:
Artigo único.-Crear, ao abeiro do previsto no artigo 6º c) do Decreto 143/2007, do 12 de xullo, os centros sociais denominados Centro Sociocomunitario Torrente Ballester, situado na rúa Nao Victoria nº 2 da Coruña e Centro Sociocomunitario de Burela, situado na rúa Rosalía de Castro, s/n, Burela (Lugo).
Disposición derradeira
Única.-O acto disposición producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e nove de xaneiro de dous mil nove.
Emilio Perez Touriño
Presidente
Anxo Manuel Quintana González
Vicepresidencia da Igualdade e do Benestar
RESOLUCIÓN do 22 de xaneiro de 2009, da Secretaría Xeral da Consellería de Traballo, pola que se publican as subvencións concedidas ao abeiro da Orde do 14 de outubro de 2008 (Diario Oficial de Galicia número 201, do 16 de outubro) pola que se convocan subvencións destinadas ás entidades locais para o establecemento de plans de programación do tempo na cidade.
CONSELLERÍA DE TRABALLO — III. OUTRAS DISPOSICIÓNS — 12/02/2009

Por medio da Orde do 14 de outubro de 2008, a Consellería de Traballo convocou subvencións destinadas ás entidades locais para o establecemento de plans de programación do tempo da cidade.
Unha vez rematada a tramitación de todas as solicitudes que se presentaron e, en cumprimento do artigo 21 da citada orde, debe dárselles publicidade ás subvencións concedidas.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 16.01.321A.460.1, ao abeiro da Orde do 14 de outubro de 2008.
Santiago de Compostela, 22 de xaneiro de 2009.
José Vázquez Portomeñe
Secretario xeral da Consellería de Traballo
Ver referencia pdf "03000D013P044.PDF"
RESOLUCIÓN do 11 de febreiro de 2009 sobre distribución de espazos gratuítos de propaganda electoral en medios de comunicación de titularidade pública, en relación coas eleccións ao Parlamento de Galicia do día 1 de marzo de 2009.
XUNTA ELECTORAL DE GALICIA — III. OUTRAS DISPOSICIÓNS — 12/02/2009

A Xunta Electoral de Galicia, na sesión que tivo lugar o día 11 de febreiro de 2009, prestou a súa aprobación á proposta elevada pola Comisión de Control Electoral, relativa á distribución de espazos gratuítos de propaganda electoral nos medios de comunicación de titularidade pública:
-Autonómica: Televisión Galega e Radio Galega (artigo 29 da Lei 8/1985, do 13 de agosto, de eleccións ao Parlamento de Galicia).
-Estatal: Televisión Española en Galicia e Radio Nacional de España R5 (artigo 64 da Lei orgánica 5/1985, do 19 de xuño, de réxime electoral xeral).
O expediente de proposta e aprobación dos espazos gratuítos ponse de manifesto na Secretaría da Xunta Electoral de Galicia, sita na sede do Tribunal Superior de Xustiza de Galicia (praza de Galicia na Coruña), para exame e consulta dentro do prazo preclusivo dun día, desde a publicación deste anuncio no Diario Oficial de Galicia.
Contra o acordo de distribución, os representantes legais das entidades políticas concorrentes ás eleccións ao Parlamento de Galicia, que se consideren afectadas, poderán interpoñer recurso de reposición ante a Xunta Electoral de Galicia:
-Dentro do mesmo prazo preclusivo dun día, o correspondente ao da posta de manifesto do expediente; e
-Polos motivos e na forma establecidos nos puntos primeiro e terceiro da Instrución do 13 de setembro de 1999 da Xunta Electoral Central.
Publícase este anuncio en cumprimento do disposto na norma oitava da Instrución da Xunta Electoral Central do 13 de setembro de 1999.
A Coruña, 11 de febreiro de 2009.
Antonio González Nieto
Presidente da Xunta Electoral de Galicia
RESOLUCIÓN do 30 de decembro de 2008 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia correspondentes ao período 2008-2009.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 18/02/2009

Por Resolución do 18 de xuño de 2008, aprobáronse as bases reguladoras das subvencións aos proxectos dinamizadores das áreas rurais de Galicia e convocáronse as correspondentes ao período 2008/2009 (DOG nº 127, do 2 de xullo). Por Resolución do 9 de decembro de 2008 (DOG nº 251, do 29 de decembro) ampliouse o orzamento e o prazo de resolución e notificación da convocatoria.
A dotación orzamentaria é a seguinte:
Medida	Importe
311	2.355.304
312	7.067.915
313	1.020.632
321	6.427.489
323	2.714.509
Total	19.585.849
O artigo 15 da Lei 9/2007, do 13 xuño, de subvencións de Galicia dispón que o órgano concedente publicará no diario oficial correspondente as subvencións concedidas.
Pola súa banda, o artigo 13 da Lei 4/2006, do 30 de xuño, de transparencia e boas prácticas, exixe publicar na páxina web a concesión das subvencións.
De acordo co anterior,
RESOLVO:
Facer público no Diario Oficial de Galicia e na páxina web de Agader
http://agader.xunta.es
, o resultado do proceso de concesión das subvencións a proxectos dinamizadores das áreas rurais de Galicia para o período 2008-2009, convocadas por Resolución do 18 de xuño de 2008.
Santiago de Compostela, 30 de decembro de 2008.
Edelmiro López Iglesias
Director xeral da Axencia Galega de Desenvolvemento Rural
Ver referencia pdf "03400D022P061.PDF"
CORRECCIÓN de erros.-Orde do 5 de febreiro de 2009 pola que se aproba o Regulamento da indicación xeográfica protexida Castaña de Galicia e do seu Consello Regulador, e se nomea o Consello Regulador Provisional.
CONSELLERÍA DO MEDIO RURAL — III. OUTRAS DISPOSICIÓNS — 18/02/2009

Advertidos erros no texto da citada orde, publicada no DOG número 29, do 11 de febreiro de 2009, é necesario realizar a oportuna corrección:
Na páxina 2.786, na columna da esquerda, na alínea 3ª do artigo 2º, onde di: «Presidente:», debe dicir: «Presidente: Jesús Quintá García».
Na páxina 2.792, na columna da dereita, na alínea 4ª do artigo 31º, onde di: «4. Sen prexuízo do establecido no artigo 42º.4 deste regulamento...», debe dicir: «4. Sen prexuízo do establecido no artigo 42º.3 deste regulamento...».
DECRETO 32/2009, do 29 de xaneiro, polo que se acepta a cesión a título gratuíto do dereito de uso dun inmoble realizada polo Concello de Negreira á Comunidade Autónoma de Galicia para a utilización como punto de encontro das cuadrillas e motobombistas integrados no operativo de prevención e extinción de incendios do Distrito Forestal IV-Barbanza.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/02/2009

Con data do 10 de xullo de 2008 o Pleno do Concello de Negreira acordou ceder a título gratuíto á Comunidade Autónoma de Galicia un inmoble, por un período de vinte anos, para que sexa usado como punto de encontro das cuadrillas e motobombistas integrados no operativo de prevención e extinción de incendios do Distrito Forestal IV-Barbanza, dependente da Consellería do Medio Rural que ten conferida a competencia en materia de prevención e defensa contra incendios forestais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia, na súa reunión do día vinte e nove de xaneiro do dous mil nove,
DISPOÑO:
Artigo 1º
Acéptase nos termos establecidos polo Concello de Negreira a cesión a título gratuíto do dereito de uso durante vinte anos dun local, cunha superficie de 56 m2, que linda: norte, corredor, sur, parque do Coto, leste, local da Sociedade de Caza Corzán, e oeste, aseos. O dito local radica dentro do predio urbano denominado edificio de servizos múltiples e parque do Coto, situado na rúa Castelao do concello de Negreira, que linda: fronte, rúa Castelao; dereita entrando, carballeira do Carme e piscinas municipais; esquerda entrando, centro de saúde e infantario municipal; e fondo, instalacións deportivas do Coto. O dito predio ten unha superficie de 3.964 m2 segundo os datos do inventario municipal, e está inscrito no Rexistro da Propiedade de Negreira no tomo 548, libro 88, folio 245, predio 10074. Referencia catastral: 1811919NH2511S0001OQ.
Artigo 2º
O local destinarase a punto de encontro das cuadrillas e motobombistas integrados no operativo de prevención e extinción de incendios do Distrito Forestal IV-Barbanza.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e nove de xaneiro de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 31/2009, do 21 de xaneiro, polo que se acepta a cesión a título gratuíto do dereito de uso dun inmoble realizada pola Cooperativa de Vilaboa de Consumidores y Usuarios-Sociedad Cooperativa Gallega de Vilaboa-Valdoviño (A Coruña) á Comunidade Autónoma de Galicia para que sexa usado como instalación da base e punto de reunión dunha cuadrilla do Distrito Forestal I (Ferrol).
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/02/2009

Con data do 10 de maio de 2007 o Consello Reitor da Cooperativa de Vilaboa de Consumidores y Usuarios-Sociedad Cooperativa Gallega de Vilaboa-Valdoviño (A Coruña) acordou ceder a título gratuíto á Comunidade Autónoma de Galicia un inmoble, por un período de vinte anos, para que sexa usado como instalación da base e punto de reunión dunha cuadrilla do Distrito Forestal I (Ferrol), dependente da Consellería do Medio Rural que ten conferida a competencia en materia de prevención e defensa contra incendios forestais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia, na súa reunión do día vinte e un de xaneiro de dous mil nove,
DISPOÑO:
Artigo 1º
Acéptase nos termos establecidos pola Cooperativa de Vilaboa de Consumidores y Usuarios-Sociedad Cooperativa Gallega de Vilaboa-Valdoviño (A Coruña) a cesión a título gratuíto do dereito de uso durante vinte anos dun local, cunha superficie de 25 m2. O dito local radica dentro do recinto deportivo do Lameiro en Vilaboa-Valdoviño; o dito recinto, de forma trapezoidal, cunha pequena franxa, (a modo de mango de martelo), no seu ángulo sueste, por onde ten o acceso desde a estrada, ten unha superficie de 11.019 m2. Linda o conxunto: norte, María Villadóniga Paz e Bautista Pita Díaz; sur, herdeiros de Manuel Muíño, Benedicto Pérez Suárez, herdeiros de José Vilela, Vicente Bustabad Amado e, en pequena parte, e no anaco destinado a acceso, estrada; leste, camiño serventío, e, na franxa de acceso, con Vicente Bustabad Amado; e oeste, Piedad Díaz e, no citado acceso, con José Santalla Vilela.
Artigo 2º
O local destinarase á instalación da base e punto de reunión dunha cuadrilla do Distrito Forestal I (Ferrol).
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e un de xaneiro de dos mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 11 de febreiro de 2009 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/02/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os que está habilitado o Rexistro Telemático da Xunta de Galicia), e queda pois, habilitado cos efectos previstos no seu artigo 5.1º, o seguinte procedemento:
IN534A.-Subvencións dirixidas a apoiar a comercialización das producións audiovisuais galegas.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de febreiro de 2009.
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Resolución do 31 de decembro de 2008 pola que se ordena a publicación do acordo do Consello da Xunta de Galicia, do 30 de decembro de 2008, polo que se aproba a relación de postos de traballo da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/02/2009

Advertido erro na Resolución do 31 de decembro de 2008, publicada no DOG nº 11, do venres 16 de xaneiro de 2008, é necesario facer a oportuna corrección:
Na páxina 1.079, no centro de destino «s. x. de informática», no posto «ot.c02.00.003.15770.010.-servizo de sistemas e infraestruturas informáticas», na columna titulación académica, onde di: «2010-2011-2029-3009-3014-3025-3750», debe dicir: «2010-2011-2029-2032-3009-3014-3025-3750».
CORRECCIÓN de erros.-Orde do 31 de decembro de 2008 pola que se regulan as bases que rexerán as subvencións dirixidas a concellos e mancomunidades de municipios para o fomento e a realización de actividades de voluntariado, e se procede á súa convocatoria para o ano 2009.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/02/2009

Advertidos erros na Orde do 31 de decembro de 2008, publicada no Diario Oficial de Galicia nº 22, do 2 de febreiro de 2009, cómpre facer as seguintes correccións:
-Na páxina 2.145, no terceiro parágrafo da parte expositiva, onde di: «...proxecto de Lei de orzamentos xerais da Comunidade Autónoma de Galicia para o ano 2008...», debe dicir: «...proxecto de Lei de orzamentos xerais da Comunidade Autónoma de Galicia para o ano 2009...».
-Na páxina 2.145, no artigo 4º.-Contía máxima de axuda, onde di: «As axudas faranse efectivas con cargo á aplicación orzamentaria 2009.05.42.312F.460.0 (proxecto 2009 00038) por un importe 300.000  segundo o establecido no proxecto de Lei de orzamentos xerais da Comunidade Autónoma de Galicia para o ano 2008. ...» debe dicir: «As axudas faranse efectivas con cargo a aplicación orzamentaria 2009.05.42.312F.460.0 (proxecto 2009 00/666) por un importe 300.000  segundo o establecido no proxecto de Lei de orzamentos xerais da Comunidade Autónoma de Galicia para o ano 2009, ...».
RESOLUCIÓN do 5 de febreiro de 2009 pola que se fai pública a ampliación do límite de crédito dispoñible para o ano 2009 e 2010 das bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/02/2009

Mediante Resolución do 4 de novembro de 2008 publicouse o acordo do Consello de Dirección do Instituto Galego de Promoción Económica que aprobou as bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (DOG nº 215, do 5 de novembro), e foron modificadas mediante Resolución do 23 de xaneiro de 2009 (DOG nº 19, do 28 de xaneiro).
No artigo 20 das ditas bases establécese a súa dotación orzamentaria, así como que os créditos poderán ser modificados e/ou ampliados á vista das solicitudes presentadas, do cal se daría a correspondente publicidade no Diario Oficial de Galicia.
Debido ao elevado número de solicitudes presentadas ao abeiro das tres liñas de axuda establecidas nas bases (programa de apoio ao circulante, programa de refinanciamento de pasivos e programa de ampliación de capital), nun contexto no que as Pemes galegas deben adecuar o seu financiamento á realidade económica actual, parece oportuno incrementar o importe aprobado para as axudas establecidas nestas bases.
Por todo o anterior, e en virtude das facultades que teño conferidas,
RESOLVO:
Único.-Amplíase en 5.325.000  para o exercicio 2009 e en 4.675.000  para o exercicio 2010 o crédito establecido na partida 02.01-E5/10/01-656700 para as bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas, resultando un total de crédito dispoñible de 5.925.000  para o exercicio 2009 e de 4.875.000  para o exercicio 2010, modificándose de tal xeito o artigo 20 das ditas bases.
Santiago de Compostela, 5 de febreiro de 2009.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 5 de febreiro de 2009, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no terceiro cuadrimestre do ano 2008.
CONSELLERÍA DO MEDIO RURAL — III. OUTRAS DISPOSICIÓNS — 11/02/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia, unha relación dos convenios de colaboración subscritos no terceiro cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro do ano 2008, que se incorpora como anexo a esta resolución.
Santiago de Compostela, 5 de febreiro de 2009.
Alberte Souto Souto
Secretario xeral da Consellería do Medio Rural
Ver referencia pdf "02900D007P027.PDF"
CORRECCIÓN de erros.-Resolución do 7 de xaneiro de 2009, da Dirección Xeral de Formación Profesional e Ensinanzas Especiais, pola que se convocan de xeito ordinario probas de acceso a ciclos formativos de grao medio e de grao superior de formación profesional en centros docentes sostidos con fondos públicos, para o ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2009

Advertido un erro no texto da citada resolución publicada no Diario Oficial de Galicia nº 11, do venres 16 de xaneiro de 2009, cómpre facer as oportunas correccións:
Na páxina 1.101, no artigo décimo terceiro, onde di: «con anterioridade ao 9 de febreiro...», debe dicir: «con anterioridade ao 9 de marzo...».
No parágrafo terceiro do mesmo artigo, onde di: «O día 13 de febreiro...», debe dicir: «O día 13 de marzo...».
CORRECCIÓN de erros.-Orde do 30 de xaneiro de 2009 pola que se regula a concesión de axudas para compensar os danos sufridos en establecementos comerciais, mercantís, industriais, turísticos e deportivos, situados en instalacións portuarias de titularidade autonómica como consecuencia dos estragos producidos polo temporal no mes de xaneiro de 2009.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 11/02/2009

Advertido erro na devandita orde, publicada no DOG nº 23, do martes 3 de febreiro de 2009, por omisión de anexos, cómpre efectuar a seguinte corrección:
-Na páxina 2.302, despois do Anexo I hai que incluír os seguintes anexos:
Ver referencia pdf "02900D003P014.PDF"
Ver referencia pdf "02900D005P015.PDF"
RESOLUCIÓN do 22 de xaneiro de 2009, da Secretaría Xeral da Consellería de Innovación e Industria, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/02/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Innovación e Industria nos meses de setembro, outubro, novembro e decembro do ano 2008, que se incorpora como anexo a esta resolución.
Santiago de Compostela, 22 de xaneiro de 2009.
Emilio Nogueira Moure
Secretario xeral da Consellería de Innovación e Industria
Ver referencia pdf "02900D005P015.PDF"
CORRECCIÓN de erros.-Orde do 12 de decembro de 2008 pola que se establecen regras de desenvolvemento e convocatoria das probas de constatación da cualificación inicial para o exercicio da actividade de condutor profesional de determinados vehículos destinados ao transporte de mercadorías ou de viaxeiros por estrada, en desenvolvemento do Real decreto 1032/2007, do 20 de xullo.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 12/02/2009

Advertido un erro no texto da citada orde, publicada no DOG número 248, do 24 de decembro de 2008, é necesario realizar a oportuna corrección.
Na páxina 23.074, na columna da dereita, na base primeira punto 2, onde di: «...2. As probas correspondentes a cada un dos indicados procesos terán lugar en sábado, domingo ou festivo, consonte o seguinte calendario:», debe de dicir: «...2. As probas correspondentes a cada un dos indicados procesos terán lugar, preferentemente, en sábado, domingo ou festivo, consonte o seguinte calendario:».
RESOLUCIÓN do 28 de xaneiro de 2009, da Dirección Xeral de Transportes, pola que se publican as subvencións concedidas ao abeiro da Orde do 30 de setembro de 2008 (Diario Oficial de Galicia número 193, do 6 de outubro), pola que se establecen as bases reguladoras e se convocan para o ano 2008 axudas a empresas de transporte público de viaxeiros para a adquisición de vehículos accesibles.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 25/02/2009

Por medio da Orde do 30 de setembro de 2008, a Consellería de Política Territorial, Obras Públicas e Transportes fixou as bases e convocou subvencións para que as empresas que prestan servizos de transporte público regular permanente de viaxeiros de uso xeral, suxeitas a concesión administrativa da Comunidade Autónoma de Galicia, poidan adquirir vehículos accesibles para persoas con mobilidade reducida.
Unha vez rematada a tramitación de todas as solicitudes que se presentaron, e en cumprimento do artigo 10.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 30 de setembro de 2008 pola que se establecen as bases reguladoras e se convocan para o ano 2008 axudas a empresas de transporte público de viaxeiros para a adquisición de vehículos accesibles.
Santiago de Compostela, 28 de xaneiro de 2009.
Mar Chao López
Directora xeral de Transportes
Ver referencia pdf "03900D002P005.PDF"
RESOLUCIÓN do 27 de xaneiro de 2009 pola que se acorda facer público o orzamento da Universidade da Coruña para o exercicio do ano 2009.
UNIVERSIDADE DA CORUÑA — III. OUTRAS DISPOSICIÓNS — 23/02/2009

O Consello Social da Universidade da Coruña, na reunión que tivo lugar o día 10 de decembro de 2008, e de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), e o artigo 4.c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2009.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento que alcanza a contía inicial no estado de ingresos e gastos de 137.820.994,70 euros segundo o detalle anexo.
A Coruña, 27 de xaneiro de 2009.
José María Barja Pérez
Reitor da Universidade da Coruña
Ver referencia pdf "03700D014P102.PDF"
RESOLUCIÓN do 12 de febreiro de 2009, da Dirección Xeral de Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 23/02/2009

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai  celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Federación Empresarial de Serradoiros e Rematantes da Madeira de Galicia (Fearmaga), de acordo coas seguintes bases:
1. Denominación do curso.
Curso para a capacitación de aplicadores/manipuladores de biocidas. Nivel cualificado.
2. Entidade organizadora.
Federación Empresarial de Serradoiros e Rematantes da Madeira de Galicia (Fearmaga).
3. Data.
Do 2 ao 18 de marzo de 2009.
4. Lugar de celebración.
Asociación de Empresarios do Polígono Industrial do Tambre. Vía Edison 1. Polígono Industrial do Tambre. Santiago de Compostela (A Coruña).
5. Número de prazas.
Máximo 30 alumnos.
6. Dirixido a responsables técnicos das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de solicitude de inscrición, dando prioridade ao seguinte:
-Traballadores en activo de pequenas e medianas empresas e profesionais autónomos pertencentes ao sector de serradoiros e rematantes da madeira asociados a Fearmaga.
-Traballadores en activo de pequenas e medianas empresas e profesionais autónomos pertencentes ao sector de serradoiros e rematantes da madeira non asociados a Fearmaga.
-Alumnos en xeral.
8. Presentación de solicitudes.
Solicitude segundo modelo anexo.
9. Programa.
Ver referencia pdf "03700D011P097.PDF"
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade, o carné de aplicador/manipulador de Biocidas, nivel cualificado.
Santiago de Compostela, 12 de febreiro de 2009.
Ramón Medina González-Redondo
Director xeral de Saúde Pública
Ver referencia pdf "03700D012P099.PDF"